ممه وروگردی وه سال ۱۳۳۳ د ده دره گرگ یه گل د جایا وروگرد د یه گل حونواده کشاورز اوما وه دی.اوسه د شش سالئی بوئش د دس دا. چن سال نها مردن بوئش وا حونوادش اومائن تیرو و د خیاوونه مولوی نشتن. چن سالی د کار د لواس دوزی مشغول بی د کلاسیا شوانه درس می حن ولی نتونس درسشه تموم بکه. وه د هفده سالئی زن حاس و یه سال هنی سی سروازی حاسنش ولی د خدمت فرار کرد و سی دیئن امام خمینی وه مرز ایران و عراق گروخت که د مرز هویزه دسگیر بی و سیش شش ما زنون برسن. و نها ای دمون، بردنش وه تیرو و سروازیشه تموم کرد.